S-243/2008

Mál þetta höfðaði sýslumaðurinn á Akranesi með ákæru 7. ágúst 2008 á hendur ákærða, S-kk-þgf Þ-kk-þgf, kt. ..., Vogagerði 28 í Vatnsleysustrandahreppi. Málið var dómtekið 23. september sama ár.

Í ákæruskjali segir að málið sé höfðað gegn ákærða „fyrir eftirgreind umferðar- og fíkniefnabrot framin í Hvalfjarðarsveit föstudaginn 27. júní 2008 með því að hafa:

I.

Um kl. 20:10 ekið bifreiðinni IP-206, undir áhrifum bannaðra ávana- og fíkniefna, norðaustur Vesturlandsveg frá Hvalfjarðargöngum uns lögreglan stöðvaði aksturinn á móts við Kúludalsá.

Í blóðsýni sem tekið var úr ákærða í framhaldi af handtöku mældist magn amfetamíns 50 ng/ml og í þvagsýni greindist amfetamín. Amfetamín er í flokki ávana- og fíkniefna sem bönnuð eru á íslensku forráðasvæði samkvæmt lögum um ávana- og fíkniefni og reglugerðum settum samkvæmt þeim.

Brot ákærða samkvæmt þessum ákærulið þykir varða við 1. mgr., sbr. 2. mgr., 45. gr. a., sbr. 1. mgr. 100. gr. umferðarlaga nr. 50/1987, sbr. 1. gr. laga nr. 48/1997, 186. gr. laga nr. 82/1998 og 5. gr. laga nr. 66/2006.

II.

Á sama tíma og I. tölul. greinir haft í sínum vörslum 4,24 g af amfetamíni og hálfa töflu sem innihélt MDMA í bifreiðinni IP-206 á Vesturlandsvegi á móts við Kúludalsá sem ákærði kastaði frá sér er lögreglan hafði afskipti af honum vegna brots er I. tölul. ákærunnar tilgreinir en lögreglan fann efnin við leit á vettvangi í framhaldi af handtöku ákærða.

Brot ákærða samkvæmt þessum ákærulið þykir varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, lög 13/1985, 82/1998 og lög nr. 68/2001 og 2. gr., sbr. 1. mgr. 14. gr. reglugerðar nr. 233/2001 um ávana- og fíkniefni og önnur eftirlitsskyld efni, sbr. reglugerð nr. 232/2001 og nr. 848/2002.

III.

Þess er krafist að ákærði verði dæmdur til refsingar og til sviptingar ökuréttar samkvæmt 101. gr. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006.

Þess er jafnframt krafist að ofangreind 4,24 g af amfetamíni og hálf MDMA tafla verði gerð upptæk með dómi samkvæmt 6. mgr. 5. gr. laga nr. 65/1974, sbr. lög 68/2001 og 2. mgr. 14. gr. reglugerðar nr. 233/2001.“

Fyrirkall í máli þessu var birt fyrir ákærða 17. september 2008. Við þingfestingu málsins 23. sama mánaðar sótti ákærði ekki þing og var málið þá dómtekið að kröfu sækjanda með vísan til 1. mgr. 126. gr. laga um meðferð opinberra mála, nr. 19/1991.

Með vísan til áðurgreindrar lagagreinar þykir mega jafna útivist ákærða til játningar hans, enda fer sú niðurstaða ekki í bága við gögn málsins. Brot ákærða telst því sannað og varðar það við tilgreind lagaákvæði í ákæru.

Samkvæmt sakavottorði er ákærði með eitt mál á sakaskrá, en hann hlaut dóm 28. nóvember 2007 fyrir brot gegn 1., sbr. 2. mgr. 45. gr. a umferðarlaga og 2. gr. laga um ávana- og fíkniefni. Var refsing ákærða ákveðin 120.000 króna sekt, auk þess sem hann var sviptur ökurétti í þrjá mánuði. Með broti sínu nú hefur ákærði í annað sinn gerst sekur um brot gegn 1., sbr. 2. mgr. 45. gr. umferðarlaga.

Refsing ákærða, sem ber að tiltaka samkvæmt reglum 77. gr. almennra hegningarlaga, þykir hæfilega ákveðin 220.000 króna sekt til ríkissjóðs og komi sextán daga fangelsi í stað sektarinnar verði hún eigi greidd innan fjögurra vikna frá birtingu dómsins.

Þá þykir rétt, svo sem krafist er í ákæru og með vísan til 101. og 102. gr. umferðarlaga nr. 50/1987, að svipta ákærða ökurétti í tvö ár frá birtingu dóms þessa að telja.

Með vísan til þeirra lagaákvæða sem greinir í ákæruskjali verða haldlögð fíkniefni gerð upptæk, svo sem nánar greinir í dómsorði.

Samkvæmt 1. mgr. 165. gr. laga nr. 19/1991 um meðferð opinberra mála skal dæma ákærða til greiðslu alls sakarkostnaðar. Með vísan til framlagðs sakarkostnaðaryfirlits og dæmist ákærði til að greiða 99.631 krónu í sakarkostnað vegna töku og rannsóknar blóðsýnis og öflunar matsgerðar.

B-kk-nf B-kk-nf, héraðsdómari, kveður upp dóm þennan.

DÓMSORÐ:

Ákærði, S-kk-nf Þ-kk-nf, greiði 220.000 króna sekt til ríkissjóðs og komi sextán daga fangelsi í stað sektarinnar verði hún ekki greidd innan fjögurra vikna frá birtingu dómsins.

Ákærði er sviptur ökurétti í tvö ár frá birtingu dóms þessa að telja.

Ákærði sæti upptöku á 4,24 g af amfetamíni og hálfri töflu af MDMA.

Ákærði greiði 99.631 krónu í sakarkostnað.

B-kk-nf B-kk-nf